**Par vienotiem iestājpārbaudījumiem Rīgas pašvaldības valsts ģimnāzijās un vidusskolās 2022./2023.m.g.**

**Uz** **Rīgas valsts ģimnāziju 7.klasi iestājpārbaudījums matemātikā notiks 14.05.2022. plkst.10.00.**, papildtermiņš (COVID-19 saslimušajiem) **28.05.2022. plkst.10.00;**

Iestājpārbaudījuma ilgums līdz 3 stundām. Rīgas Valsts vācu ģimnāzija papildus tajā pašā dienā organizēs iestājpārbaudījumu svešvalodā, jo īsteno pamatizglītības programmas ar augstāk sasniedzamiem rezultātiem gan vācu, gan angļu valodās.

**uz Rīgas valsts ģimnāziju un vidusskolu 10.klasi notiks vienā dienā (klātienes programmas) 03.06.2022. plkst.10.00.,** papildtermiņš (COVID-19 saslimušajiem) **14.06.2022. plkst.10.00.**

Iestājpārbaudījuma ilgums 3 stundas neieskaitot starpbrīžus.

Iestājpārbaudījums sastāvēs no 2-3 daļām (pēc izglītojamā izvēles un skolu prasībām uzņemšanai 10.klasē):

1.daļa: svešvaloda (angļu vai vācu); 2.daļa: matemātika (optimālais līmenis); 3.daļa: matemātika (augstākais līmenis).  
  
Iestājpārbaudījumu norises vietas, laiki, pieteikšanās termiņi, programmas un vērtēšanas kārtība tiks ievietota Departamenta un izglītības iestāžu tīmekļvietnēs **vismaz četras nedēļas pirms iestājpārbaudījumu norises dienas.**  
  
Reģistrēšanās iestājpārbaudījumiem notiks elektroniski, aizpildot reģistrēšanās anketu Departamenta tīmekļvietnē www.iksd.riga.lv. **Reģistrēšanās iestājpārbaudījumiem tiks uzsākta divas nedēļas pirms iestājpārbaudījuma.**   
  
**Skolēnam iestājpārbaudījums būtu jākārto tikai vienu reizi un iegūtie rezultāti tiks ņemti vērā, iestājoties izvēlētajā pašvaldības vidējās izglītības iestādē klātienes programmā.**

Rezultāti tiks paziņoti 5 darba dienu laikā publicējot kodētu pretendentu rezultātu protokola izdruku Departamenta tīmekļvietnē www.iksd.riga.lv.

**Vienotie kritēriji uzņemšanai Ģimnāzijās un Skolās**

Ģimnāzijas var uzņemt izglītojamos 7.klasē, ja izglītojamais ir kārtojis vienoto iestājpārbaudījumu un mācību sasniegumi, beidzot 6.klasi (gada vērtējumi liecībā), atbilst šādiem kritērijiem:

1. **vērtējumi visos mācību priekšmetos nav zemāki par 4 ballēm;**

2. **vērtējums latviešu valodā nav zemāks par 5 ballēm.**

Skolas un Ģimnāzijas var uzņemt izglītojamos 10.klasē, ja izglītojamais ir kārtojis vienoto iestājpārbaudījumu un mācību sasniegumi, beidzot 9.klasi (gada vērtējumi apliecībā par vispārējo pamatizglītību), atbilst šādiem kritērijiem:

1. **vērtējumi visos mācību priekšmetos nav zemāki par 4 ballēm;**

2. **vērtējums latviešu valodā nav zemāks par 5 ballēm.**

Iepriekš minēto prasību neattiecināsim uz pretendentiem, kuri mācās vai ieguvuši pamatizglītību ārpus Latvijas.

**Skolas direktors ar Departamenta IP saskaņos un izdos uzņemšanas noteikumus uzņemšanai vidusskolā un publicēs skolas tīmekļa vietnē vismaz mēnesi pirms iestājpārbaudījuma.**